**TVIRTINU**

**VILNIAUS SPECIALUSIS LOPŠELIS – DARŽELIS „ČIAUŠKUTIS“**

**DIENOS SOCIALINĖS GLOBOS CENTRAS**

**VEIKLOS PROGRAMA**

1. **ĮSTAIGOS PRISTATYMAS**

Vilniaus specialiojo lopšelio-darželio „Čiauškutis“ dienos socialinės globos centras įsteigtas 2014 m. rugsėjo 10 d. Pagrindinė veiklos sritis – socialinės paslaugos. Dienos centro pavaldus – Vilniaus miesto savivaldybės administracijos Švietimo, kultūros ir sporto departamento Švietimo skyriui ir Socialinių paslaugų ir priežiūros departamentui. Dienos centras yra Vilniaus miesto savivaldybės biudžetinė, pelno nesiekianti, specialiųjų poreikių vaikų dienos socialinės globos institucija, padedanti tėvams prižiūrėti ir ugdyti vaikus. Ji savo veiklą grindžia Lietuvos Respublikos Socialinės apsaugos, Švietimo ir mokslo ministerijos bei steigėjo norminiais teisės aktais ir Lopšelio-darželio bei dienos centro nuostatais.

**MISIJA**

* teikti dienos socialinės globos paslaugas 2-12 m. vaikams su negalia, sudarant sąlygas neįgaliam vaikui ugdyti ir stiprinti gebėjimus, galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.

**VIZIJA**

* būti modernia, bendradarbiaujančia įstaiga, teikiančia kokybiškas socialines paslaugas Vilniaus miesto savivaldybės vaikams su negalia ir efektyviai vykdančia jai deleguotas socialinės globos funkcijas**.**

**TIKSLAS**

* Spręsti neįgalių ir sutrikusio intelekto 2-12 m. vaikų socialinius poreikius ir problemas, teikiant kompleksinę pagalbą.

**UŽDAVINIAI**

* Mažinti neįgalių vaikų ir jų šeimos narių socialinę atskirtį.
* Sudaryti tinkamas sąlygas vaikų psichinio ir fizinio vystymosi korekcijai, kompensacijai, jų pasirengimui mokymuisi bendrojo lavinimo įstaigose, integracijai į visuomenę.
* Skatinti bendrauti tėvus, auginančias neįgalų vaiką, tarpusavyje, dalytis patirtimi, nesėkmėmis ir laimėjimais, prisidėti prie pozityvaus tokių nepilnų šeimų įvaizdžio kūrimo.
* Didinti tėvų galimybes sugrįžti ar įsitraukti į darbo rinką.

1. **ĮSTAIGOS STUKTŪRA**

Dienos socialinės globos centras yra struktūrinis Vilniaus miesto lopšelio darželio „Čiauškutis“ padalinys, pavaldus darželio Direktoriui bei Vilniaus miesto savivaldybės socialinės paramos skyriui. Dienos centro pagrindinė funkcija – dienos socialinė globa 2 – 12 m. vaikams su negalia. Dienos socialinės globos centrui vadovauja Direktoriaus pavaduotojas socialiniams reikalams, kuriam yra pavaldūs *socialinio darbo/pagalbos, ugdymo, sveikatos priežiūros srities darbuotojai*. Direktoriaus pavaduotojas socialiniams reikalams – tiesiogiai pavaldus lopšelio – darželio Direktoriui.

* **Socialinio darbo/pagalbos srities darbuotojų pagrindinės funkcijos:**

Išsiaiškina ir šalina priežastis, dėl kurių Centro lankytojai negali gyventi pilnaverčio gyvenimo: vykdo socialinių įgūdžių ugdymo programas; vykdo žaidimų terapijos programą.

* **Ugdymo srities darbuotojai:**

*Logopeda*i teikia diagnostinę ir korekcinę pagalbą vaikams, turintiems kalbos vystymosi, specifinių pažinimo procesų, kompleksinių vystymosi, lingvistinių sutrikimų, įvairių intelekto sutrikimų; *specialieji pedagogai* teikia specialiąją pedagoginę pagalbą vaikams, turintiems intelekto sutrikimų, specifinių pažinimo sutrikimų (neišlavėjimų), emocijų, elgesio ir socialinės raidos sutrikimų, judesio ir padėties sutrikimų, lėtinių somatinių ir neurologinių sutrikimų, kompleksinių sutrikimų ir ribotą intelektą; *judesio korekcijos pedagogai* koreguoja pažeistas judesio funkcijas, stiprina sveikatą.

* **Sveikatos priežiūros darbuotojai:**

Kineziterapeutas, ergoterapeutas, masažuotojas, slaugytojas, gydytojas reabilitologas, psichologas siekia sugrąžinti vaikų prarastas funkcijas, gebėjimus ar įgyti naujų įgūdžių, išmokti gyventi visuomenėje.

* **Klientai.**

Dienos socialinės globos centrą lanko Vilniaus m. 2-12 m. vaikai, turintys negalią, deklaravę gyvenamąją vietą Vilniaus miesto savivaldybėje, kuriems socialinės paslaugos teikiamos kompleksiškai. Dienos socialinė globa skiriama vaikams su negalia, kurie nelanko jokios ugdymo institucijos arba negauna socialinių paslaugų. Tokiems vaikams yra nustatytas specialusis nuolatinės priežiūros (pagalbos) poreikis arba specialusis nuolatinės slaugos ir, atsižvelgiant į vaiko socialinį ir fizinį savarankiškumą, yra įvertintas dienos socialinės globos poreikis.

Gyventojų prašymus dėl socialinės globos skyrimo priima ir paslaugas skiria Socialinės paramos skyrius, vadovaudamasis Lietuvos Respublikos socialinių paslaugų įstatymu ir Vilniaus miesto savivaldybės tarybos sprendimu, patvirtinta Socialinių paslaugų poreikio nustatymo ir skyrimo Vilniaus miesto savivaldybėje tvarka.

Asmuo (vienas iš suaugusių šeimos narių) ar jo globėjas, rūpintojas dėl dienos globos paslaugų skyrimo turi kreiptis į Vilniaus miesto socialinės paramos centro Socialinio darbo skyriaus seniūnijose socialinio darbo organizatorių, užpildyti prašymo - paraiškos socialinėms paslaugoms gauti formą SP-8 ir pateikti reikiamus dokumentus. Vaiko dienos globos poreikis nustatomas ir paskiriamas vadovaujantis Vilniaus miesto savivaldybės tarybos sprendimu, patvirtinta Socialinių paslaugų poreikio nustatymo ir skyrimo Vilniaus miesto savivaldybėje tvarka ir užpildomos socialinės globos poreikio vertinimo formos. Socialinės paramos skyrius sprendimus dėl dienos globos paslaugų teikimo per 30 kalendorinių dienų priima vadovaudamasis asmens pateiktais dokumentais ir Vilniaus miesto savivaldybės tarybos sprendimu ,, Dėl asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo“ (2014 m. rugsėjo 3 d. Nr. 30-2631). Visi paslaugų gavėjo dokumentai perduodami Centrui. Sutartys registruojamos, kontroliuojamos ir saugomos Centre.

Centrą lanko 70 vaikų, turinčių įvairių psichinės ir fizinės raidos sutrikimų: autizmo spektro sutrikimą, dauno sindromą, mišrų raidos sutrikimą, cerebralinį paralyžių, kalbos ir komunikacijos sutrikimą, įvairius judesio ir padėties bei neurologinius sutrikimus, elgesio ir emocijų sutrikimus, intelekto sutrikimus.

1. **VEIKLOS PLANAS 2015 M. – 2016 M.**

|  |  |  |
| --- | --- | --- |
| **VEIKLOS SRITIS, TURINYS, FORMA** | **DATA** | **VYKDYTOJAS/-AI** |
|  |  |  |
| 1. **Pagalba vaikams ir kitiems bendruomenės nariams** | | |
|  |  |  |
| Pranešimas specialistams „Logopedų ir tėvų bendradarbiavimas ikimokyklinėje ugdymo įstaigoje“. | 2015-10-07 | J. Matulevičienė |
| Paskaita tėvams apie ikimokyklinio amžiaus lyčių stereotipus ir skirtumus „Mašinėlė – berniukų ar mergaičių žaislas?“. | 2015-11 | B.Dikavičiūtė |
| Grupinė pamokėlė vaikams (5-12 m.) „Gaminame patys“. Paprastų patiekalų gamyba kartu su vaikais. | 2015-12 | B. Dikavičiūtė/M.Vygelytė |
| Komandinio darbo įgūdžių gerinimo aktyvus užsiėmimas specialistams „Slaptas draugas“. | 2015-12 | B. Dikavičiūtė/M.Vygelytė |
| Lankstinukas „Lavinantys žaislai, kuriuos galime pasidaryti patys“. | 2016-01 | B. Dikavičiūtė/M.Vygelytė |
| Paskaita tėvams/specialistams „Vaikų sensorinės integracijos sutrikimai. | 2016-03 | B. Matelytė |
| Pranešimas specialistams tema – „Sėkmingo bendradarbiavimo su tėvais kūrimas“. | 2016-03 | A. Bartkutė |
| Paskaita apie kino terapijos metodiką „Šiuolaikiškas ugdymas: žiūrime kiną“, lankstinuko paruošimas tėvams. | 2016-03 | B. Dikavičiūtė |
| Paskaita specialistams „Santykių ekologija“, bendradarbiaujant su Vilniaus visuomenės sveikatos biuru. | 2016-04 | B. Dikavičiūtė |
| Paskaita tėvams/specialistams „Ergonomikos principai vaiko aplinkoje“. | 2016-05 | B.Matelytė |
| Pranešimas darbuotojams „Darbuotojų motyvacija ir darbo efektyvumas“. | 2016-06-22 | Ž. Cikatavičienė |
| Savipagalbos grupė tėvams. | 2015-2016, (vyks trečiadieniais, 1 kartą per mėnesį) | A.Spaičienė |
| Savipagalbos grupė dienos socialinės globos centro specialistams, tiesiogiai dirbantiems su vaikais. | 2015-2016, (kartą per mėnesį) | A.Spaičienė/K.Matulionytė |
| Tėvų informavimas apie vaiko ugdymosi pažangą/ sunkumus bei konsultavimas kalbos ugdymo klausimais. | Visus metus pagal poreikį | A.Bartkutė |
|  |  |  |
| 1. **Pagalbos proceso planavimas** | | |
|  |  |  |
| Vaikų, lankančių dienos socialinės globos centrą tvarkaraščių parengimas. | 2015-09 | Ž. Cikatavičienė |
| Socialinės globos poreikio pervertinimai vaikams, pasikeitus neįgalumo lygiui. | 2015-09 | Ž. Cikatavičienė |
| Vaikų socialinių įgūdžių įvertinimo schemos sukūrimas ir pritaikymas. | 2015-09 | B. Dikavičiūtė/M.Vygelytė |
| Vaikų kalbinių įgūdžių įvertinimas, kalbos ir kalbėjimo sutrikimų diagnozavimas bei išvadų tikslinimas | 2015-09 | A.Bartkutė |
| Finansinių galimybių, mokėti už dienos socialinės globos centro paslaugas perskaičiavimai. | 2015-09/2016-01/06 | Ž. Cikatavičienė |
| Kalbos kortelių pildymas ir individualių/kompleksinių kalbos ugdymo programų rengimas. | 2015-09/10 | A.Bartkutė / A. Lipnickienė |
| Priemonių, skirtų vaikų emocijų pažinimui, gamyba. | 2015-10 | A.Spaičienė |
| Metodinės mokymo priemonės „Žaidimai su paveikslėliais“ gamyba. | 2015-11 | J. Matulevičienė |
| Priemonių, skirtų vaikų dėmesio, kūrybiškumo lavinimui, gamyba. | 2015-11/12 | A.Spaičienė |
| Priemonių gamyba, rankų funkcijoms lavinti. | 2015-12 | B. Matelytė |
| Priemonių, skirtų vaikų meniniams gabumams lavinti, gamyba bei rinkimas. | 2015-10/2016-06 | K. Matulionytė |
| Naujai atvykstančių vaikų į dienos socialinės globos centrą poreikių vertinimai, tėvų konsultavimas | Pagal poreikį, visus metus | Ž. Cikatavičienė |
| Vaikų, lankančių užsiėmimus, pasiekimų bei sunkumų aptarimas kompleksinės pagalbos specialistų grupėje. | Visus metus, kiekvieną trečiadienį | Ž. Cikatavičienė, centro specialistai |
| Priemonių, skirtų ikimokyklinio amžiaus vaikų bendravimo, dėmesio, kūrybiškumo, pažinimo ir smulkiosios motorikos lavinimui, gamyba. | Visus metus | B. Dikavičiūtė / M. Vygelytė |
| Individualūs pokalbiai su tėvais dėl vaiko emocinių, elgesio problemų; tėvų įtraukimas į ugdymo procesą. | Visus metus, pagal poreikį | B. Dikavičiūtė / M. Vygelytė |
| 1. **Pagalbos proceso stebėjimas, analizė, vertinimas** | | |
|  |  |  |
| Naujų darbuotojų: kineziterapeutės Kristinos Juozapėnaitės, logopedės Astos Lipnickienės, muzikos terapeutės Vitos Diskevičiūtės užsiėmimų stebėjimas, veiklos analizė | 2015-10/11 | Ž. Cikatavičienė |
| Pusmečių (I/II) veiklos kokybė: individualūs pokalbiai su Centro darbuotojais. | 2015-12/2016-06 | E. Svarinskienė/Ž.Cikatavičienė |
| Metinis darbuotojų vertinimas: individualūs pokalbiai su Centro darbuotojais. | 2016-06-13/17 | Ž. Cikatavičienė |
| Darbuotojų užsiėmimų planavimas ir vykdymas: užsiėmimų stebėjimas ir analizė. | Kas mėnesį, pagal atskirą grafiką | Ž. Cikatavičienė |
| 1. **Tiriamoji veikla** | | |
|  |  |  |
| Dienos socialinės globos centro darbuotojų, tiesiogiai dirbančių su vaikais, mikroklimato vertinimo anketos sudarymas. | 2015-10/11 | A.Spaičienė |
| Dienos socialinės globos centro darbuotojų, tiesiogiai dirbančių su vaikais, mikroklimato vertinimo anketų pildymas, apdorojimas. | 2015-12 | A.Spaičienė |
| Dienos socialinės globos centro darbuotojų, tiesiogiai dirbančių su vaikais, mikroklimato vertinimo duomenų pristatymas. | 2016-01 | A.Spaičienė |
| Tyrimas „Darbuotojų motyvacija“. | 2016-04 | Ž. Cikatavičienė |
| 1. **Veiklos, skirtos specialiųjų poreikių vaikų socialinės atskirties mažinimui** | | |
|  |  |  |
| Dalyvavimas socialinėje akcijoje „Kamštelių vajus“, aktyviausiųjų apdovanojimai. | 2015-10 | B. Dikavičiūtė/M.Vygelytė |
| Bendras darželio/centro ir Vilniaus Vytauto Didžiojo gimnazijos integracinis projektas, specialiųjų poreikių vaikų socialinės atskirties mažinimui. | 2015-10/12 | K. Matulionytė/ VVD gimnazijos mokiniai/centro bendruomenė |
| „Spalvų savaitė“. | 2015-12/2016-05 | B. Dikavičiūtė/M.Vygelytė |
| Atvirų durų dienos socialinės globos centre organizavimas. | 2015-12/2015-05 | Ž. Cikatavičienė |
| Šalies konferencija, skirta Tarptautinei socialinio darbo dienai „Santykis socialiniame darbe: sėkmė ar iššūkis“. | 2016-03-15 | Ž. Cikatavičienė |
| Renginio organizavimas „Velykos“. | 2016-03-25 | B.Dikavičiūtė / M. Vygelytė/ J. Matulevičienė |
| Renginys: Sporto diena. (Sveikos mitybos pamokėlė, estafetės, varžybos, mankšta, iškyla). | 2016-04 | V. Masiulianec / R. Leontjeva / G. Groblys / K. Juozapėnaitė |
| Išvyka su vaikais į neįgalių vaikų sporto varžybas. | 2016-05 | V. Masiulianec / R. Leontjeva / G. Groblys / K. Juozapėnaitė/ LPF Algojimas |
| Susitikimas su „Gilės“ vaikų globos namų auklėtiniais, siekiant mažinti specialiųjų poreikių ir tėvų globos netekusių vaikų socialinę atskirtį. | 2016-05/06 | M. Vygelytė/B. Dikavičiūtė |
| Birželio 1-osios šventė. | 2016-06-01. | B. Dikavičiūtė / M. Vygelytė/ V. Masiulianec/ R. Leontjeva |
| Pagalbos vaikui darbo grupės posėdžių organizavimas, vykdymas. | Visus metus, kiekvieno mėnesio paskutinę savaitę, pagal atskirą grafiką | Ž. Cikatavičienė, Pagalbos vaikui darbo grupės nariai |

**Parengė:**

**Direktoriaus pavaduotoja socialiniams reikalams Žaneta Cikatavičienė**